kardosdrur/scandi-wiki huggingface dataset:
Landkreis Diepholz

Landkreis Diepholz er Landkreis i den centrale del af den tyske delstat Niedersachsen. Den strækker sig fra Bremen omkring 70 km mod syd  til delstatsgrænsen til Nordrhein-Westfalen øst for Osnabrück.

Geografi 
Mod nord grænser Kreis Diepholz direkte til Bremen, mod syd til den nordrhein-westfalske Kreis Minden-Lübbecke, mod nordøst og øst til Landkreis Verden, mod sydøst til Landkreis Nienburg/Weser, mod sydvest og vest til Landkreis Osnabrück og Vechta, mod nordvest til  Landkreis Oldenburg mod nord-nordvest til den kreisfrie by Delmenhorst.

Naturschutzgebiete
 
I Landkreis Diepholz er der  50 fredede områder (Naturschutzgebiete). Det største  (Nördliches Wietingsmoor) har et areal på 1.599 ha, det mindste (Lachmöwenkolonie Stelle) et areal på 2 ha.

Byer og kommuner 
Kreisen havde   indbyggere pr.

Eksterne kilder/henvisninger 

Landkreis i Niedersachsen
Boar's Head Carol

"Boar's Head Carol" er en julesang fra England fra 1400-tallet. Sangen skildrer et vildsvinehoved, der bliver serveret med forskellige krydderier og sennep til en julefest. Sangen har makaronisk tekst med vers på engelsk og omkvæd på latin. Teksten blev oprindelig udgivet som "A Caroll bryngyng in the bores heede" i Wynkyn de Wordes julesangsamling Christmasse Carolles i 1521. Den findes også i flere andre versioner.

Historie 
Vildsvin var en almindelig ret ved større festmåltider i middelalderen og blev blandt andet serveret ved kroningen af Henrik II og ved brylluppet mllem Margaret Tudor og Jakob 4. af Skotland. Under dronning Elisabet I var det almindelig julemad i højere samfundslag. Både jagt på vildsvin og servering af dyret var særlig knyttet til vintertiden. Folkemindeforskerer har også sat middelaldermåltidet i sammenhæng med en førkristen solhvervofring af svin til frugtbarhedsguder.

"Boar's Head Carol" og flere lignende sange tyder på, at serveringen af vildsvinehoved fandt sted på ceremoniel vis. Traditionen med at servere svinehoved med ritualer og sang har holdt sig i flere hundrede år ved Queen's College i Oxford, hvor der fortsat synges "Boar's Head Carol" ved den traditionelle julefest Boar's Head Gaudy.

Flere universiteter i Storbritannien og USA har fortsat denne juletradition og "Boar's Head Carol" bliver fortsat fremført ved historiske middagsselskaber, betegnet som "madrigal dinners" i USA.

Tekst

Indspilninger 
(udvalg)
 Nowell Sing We Clear, Nowell Sing We Clear (Golden Hind Music, 1977)
 King's Singers, A Little Christmas Music (EMI Angel, 1990)
 The Chieftains, The Bells of Dublin (RCA, 1991)
 Maddy Prior & The Carnival Band, Carols & Capers (Park Records, 1991)
 Magpie Lane, The Oxford Ramble (Beautiful Jo Records, 1993)
 The Sixteen, Christmas Music from Medieval and Renaissance Europe (Hyperion, 1993)
 Robert Shaw Festival Singers, Songs of Angels: Christmas Hymns and Carols (Telarc, 1994)
 The Young Tradition The Holly Bears the Crown (Fledg'ling Records, 1995)
 Steeleye Span, A Rare Collection 1972-1996 (Raven, 1999)
 Maddy Prior, Ballads and Candles (Park Records, 2000)
 Veggietales, A Very Veggie Christmas (Big Idea, 2002)
 Heather Alexander & Alexander James Adams, WinterTide (Sea Fire Productions, 2007)
 Dan Lyth Fat man and Baby boy (2009)

Noter

Eksterne links 
 The Boar's Head Carols  (forskellige versioner og mere information om The Hymns and Carols of Christmas)

Julesange
Sange fra England
Ihr Kinderlein, kommet

"Ihr Kinderlein, kommet" er en tysk julesang.

Sangteksten er skrevet af Christoph von Schmid i 1798. Hans digt "Die Kinder bei der Krippe" havde først otte vers og blev udgivet i 1818. Han tog den i 1818 med i samlingen Blüten dem blühenden Alter gewidmet. Sammen med andra digte blev den tonesat i 1837 af Franz Xaver Luft.

Den musik der i dag benyttes blev skrevet af Johann Abraham Peter Schulz i 1790 som en sekulær sang, "Wie reizend, wie wonnig" omkring 1832. Denne melodi blev udgivet sammen med Schmids digt af Friedrich Heinrich Eickhoff (1807–1886).

Julesange
Sange fra Tyskland
Gaudete

"Gaudete" (latin for "fryd jer") er en kristen julesang fra 1500-tallet. Sangen var med i den svensk-finske sangsamling Piae Cantiones, der blev udgivet i 1582 af Jacobus Finno fra Turku. 

Sangen begynder med et omkvæd på to linjer, som indeholder ordet "gaudete". Vers imellem har fire liner og bygger på den bøhmiske sang "Ezecheelis Porta". Mens omkvædet har noder, er der ikke noder til resten af teksten. Melodien som sangen normalt synges til stammer fra ældre liturgiske bøger.

Den tredje søndag i advent kaldes gaudete søndag i flere vestlige kirker.

Indspilninger
I 1973 havde den folkgruppen Steeleye Span et hit med "Gaudete", sunget a cappella. Sangen nåede en 14.-plads på den britiske singelliste, og blev dermed en af de meget få latinske og a cappella-sangar, som har nået hitlisterne i Storbritannien.

Andre grupper har også indspillet sangen, såsom Boston Camerata på albummet A Renaissance Christmas (1991), Mediæval Bæbes for Salva Nos (1997) og Mistletoe and Wine, og El Duende på Excelsis, Volume 2: A Winter's Song. Chris Squire og et kor indspillede en rockeversion på Chris Squire's Swiss Choir (2007), og middelalderrockgruppen Schelmish medtog "Gaudete" på albummet Mente Capti (2006). Liz Madden indspillede en version på albumet My Irish Home (2010).

Eksterne links
Noter til Gaudete ved Choral Wiki
GAUDETE! GAUDETE! CHRISTUS EST NATUS på hymnsandcarolsofchristmas.com
Andrew Greenhill, Gaudete på steeleye.freeservers.com

Julesange
Ichthyaetus

Ichthyaetus er en slægt af fugle i familien mågefugle, der er udbredt med seks arter i dele af Europa, Asien og Afrika. Slægten er foreslået at omfatte visse af de fugle, der traditionelt blev placeret i slægten Larus, men på grund af ny viden om deres slægtskab nu placeres i deres egen slægt.

Fra Danmark kendes bl.a. sorthovedet måge (Ichthyaetus melanocephalus) som en sjælden, men regelmæssig trækgæst og for nylig også ynglefugl.

Arter 
De seks arter i slægten Ichthyaetus: 
 Reliktmåge, Ichthyaetus relictus
 Audouinsmåge, Ichthyaetus audouinii
 Sorthovedet måge, Ichthyaetus melanocephalus
 Stor sorthovedet måge, Ichthyaetus ichthyaetus
 Rødehavsmåge, Ichthyaetus leucophthalmus
 Sodfarvet måge, Ichthyaetus hemprichii

Noter

Kilder og eksterne henvisninger 
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). . Arkiveret

Måger
The Holly and the Ivy

"The Holly and the Ivy" ('Kristtornen og vedbenden') er en traditionel engelsk julesang. Julesagen indeholder elementer af kristne og hedenske symboler, hvor kristtorn og vedbend repræsenterer hedenske frugtbarhedssymboler. Kristtorn og vedbend har været et hovedelement i traditionel engelsk juledekorationer til brug i kirken siden i hvert fald det 15. og 16. århundrede. Musikken og det meste af teksten blev først udgivet af Cecil Sharp. Sir Henry Walford Davies skrev et populært arrangement for kor, der ofte fremføres ved festivaler og koropsætninger rundt omkring i verden.

Tekst 
The holly and the ivy, when they are both full grown,
Of all the trees that are in the wood, the holly bears the crown.

Omkvæd:
Oh, the rising of the sun and the running of the deer,
The playing of the merry organ, sweet singing in the choir.

The holly bears a blossom as white as lily flower,
And Mary bore sweet Jesus Christ to be our sweet saviour

Omkvæd

The holly bears a berry as red as any blood,
And Mary bore sweet Jesus Christ to do poor sinners good.

Omkvæd

The holly bears a prickle as sharp as any thorn,
And Mary bore sweet Jesus Christ on Christmas Day in the morn.

Omkvæd

The holly bears a bark as bitter as any gall,
And Mary bore sweet Jesus Christ for to redeem us all.

Omkvæd

Oprindelse

Kristorns hellige betydning 
Almindelig Kristtorn (Gælisk: cuileann) var hellig for druiderne, der forbandt planten med vintersolhverv. Romerne anså kristtorn for Saturnus' plante og dermed hellig. Almindelig Kristtorn har altid traditionelt været forbundet med jul. Henrik 8. af England skrev en kærlighdssang Green groweth the holly der priser kristtorn og vedbend for at modstå vinteren uden at miste den grønne farve.

Noter

Eksterne links 
 Free sheet music for piano from Cantorion.org
 Hymns Without Words  free recording for download suitable for services
 Steve Roud on superstitions 
 "Notes on 'The Contest of the Holy and the Ivy'"
 Hymns and Carols of Christmas
 Ancient Mysteries Described Especially the English Miracle Plays, Founded on Apocryphal New Testament Story, Extant Among the Unpublished Manuscripts in the British Museum, Including Notices of Ecclesiastical Shows, the Festivals of Fools and Asses, the English Boy-bishop, the Descent Into Hell, the Lord Mayor's Show, the Guildhall Giants, Christmas Carols, Etc By William Hone, George Cruikshank
 Holly and Ivy Songs

Julesange
Bassum

Bassum er en by i Landkreis Diepholz i den tyske delstat Niedersachsen, beliggende cirka 35 km nordøst for Diepholz, og 25 km syd for Bremen. Den ligger sydøst for Naturpark Wildeshauser Geest

Ud over hovedbyen Bassum ligger følgende landsbyer og bebyggelser i bykommunen: Albringhausen, Apelstedt, Bramstedt, Bünte, Fesenfeld, Hallstedt, Henstedt, Hollwedel, Högenhausen, Kastendiek, Neubruchhausen, Nienstedt, Nordwohlde, Osterbinde, Pestinghausen, Ringmar, Schorlingborstel, Steinforth, Stühren, Stütelberg and Wedehorn.

Eksterne kilder/henvisninger 

 Officiel websted for byen Bassum
 Bassumer Naturschutzgebiete (HA 175, HA 189, HA 193). In: Naturschutzgebiete im Landkreis Diepholz (oversigtskort)
Diepholz

Diepholz er en by i Landkreis Diepholz i den tyske delstat Niedersachsen, beliggende omtrent 45 km nordøst for Osnabrück, og 60 km sydvest for Bremen.
Den ligger mellem floderne Hunte (vest for byen) und Strothe (øst for byen), nordøst for det skovklædte højdedrag Dammer Berge og nord for søen Dümmer, der er den næststørste sø i Niedersachsen beliggende i Diepholzer Moorniederung. Diepholz er med alle bydele, er efter Syke, den næststørste by i landkreisen.

Inddeling 
Diepholz består ud over byen Diepholz, som omfatter flere bydele, også af de indlemmede småkommuner Aschen, Sankt Hülfe og Heede.

Eksterne kilder/henvisninger 

 Officielt websted
Dümmer

Dümmer er en sø i den sydlige del af den tyske delstat Niedersachsen beliggende i Landkreis Diepholz. Den har et areal på 13,5 km², men er lavvandet, og har en gennemsnitsdybde på kun 1 meter. Søen ligger 37 meter over havet.

Dümmer er et populært vandsportssted, men også en vigtig biotop for vade- og andefugle og ligger i et område som ofte benyttes af trækfugle. En stor del af søen er udlagt som naturreservat.

Eksterne kilder/henvisninger 

 Naturschutzgebiet "Dümmer" 

Søer i Tyskland
Sarah Chatto

Lady Sarah Frances Elizabeth Chatto, født Armstrong-Jones (født 1. maj 1964 i Kensington Palace i London), er den eneste datter og det yngste barn af Antony Armstrong-Jones, 1. jarl af Snowdon (1930-2017) og Prinsesse Margaret, grevinde af Snowdon (1930 – 2002).

Sarah Chatto tilhører den udvidede britiske kongefamilie. Hun er det yngste barnebarn af kong Georg 6. af Storbritannien (1895 – 1952) og dronning Elizabeth (dronningemoderen 1900 – 2002). Hun er dronning Elizabeth 2. af Storbritannien (født 1926) eneste niece (søsterdatter).

Sammen med sine sønner indgår hun i arvefølgen til den britiske trone.

Kunstner 
Sarah Chatto er professionel kunstmaler. I 2004 blev hun næstformand for Royal Ballet i London.

Familie 
I 1994 giftede hun sig med Daniel Chatto (født 1957). Parret har to sønner:
 Samuel David Benedict Chatto (født 1996)
 Arthur Robert Nathaniel Chatto (født 1999). I 2010 blev Arthur udnævnt til page ved det britiske hof.

Titler og rang 
 Lady Sarah Armstrong-Jones (1964 – 1994)
 Lady Sarah Chatto (1994 – nu)

Sarah Chatto har rang efter sin svigerinde Serena Armstrong-Jones, Vicountess Linley (født 1970), mens hun har rang forud for Birgitte, hertuginde af Gloucester (født 1946 i Odense som Birgitte Eva Henriksen).

Kongelige fra Storbritannien
Huset Windsor
Malere fra England
Personer fra London
Briter i 1900-tallet
DR Fiktion

DR Fiktion er DR's fiktionsafdeling. De seneste år har de haft stor succes med serier som Forbrydelsen og Borgen, der også begge har haft stor succes i udlandet.

Fiktion
Restaurant Geranium

Geranium er en dansk gourmetrestaurant, der ligger i Parken i København. Køkkenchefen er kokken Rasmus Kofoed, der blandt andet har vundet Bocuse d'Or i 2011. Den er landets eneste restaurant, som Michelinguiden har givet tre stjerner indtil 2021, hvor Noma også opnåede 3 stjerner.

Historie 
Restaurant Geranium blev åbnet i foråret 2007 i Kongens Have i København af Rasmus Kofoed og Søren Ledet. Restauranten måtte trods en michelinstjerne i 2008 lukke i 2009, men genåbnede i Parken på Østerbro i 2010.

Restauranten fik i marts måned 2013 to stjerner i Michelinguiden efter tidligere at have haft en enkelt. I april samme år blev restauranten kåret som verdens 45. bedste i San Pellegrino's The Worlds 50 best restaurants in 2013 efter året inden at have været nummer 49. I 2014 bibeholdt restauranten de to michelinstjerner. Den 24. februar 2016 fik Geranium tre michelinstjerner som den første danske restaurant nogensinde. Den norske restaurant Maaemo fik ligeledes tre stjerner ved denne uddeling, og de to restauranter var de to første i Norden med tre stjerner.

I april 2015 indtrådte Lars Seier Christensens holdingselskab Seier Capital i restaurantens ejerkreds med en aktiepost på 80 %.

Referencer

Eksterne henvisninger 

 Geranium.dk

Værtshuse og spisesteder i København
Danske restauranter med Michelin-stjerne
Danske virksomheder etableret i 2007
Østerbro
Grønbech og Churchill

Grønbech og Churchill var en dansk restaurant, der var beliggende ved Esplanaden i København. Restauranten blev åbnet i marts 2011 af kokken Rasmus Grønbech, som også var stedets køkkenchef. Restauranten lukkede 31. oktober 2016.

Restauranten modtog sin første Michelinstjerne i 2012 og opnåede hæderen igen i 2013, 2014, 2015 og 2016.

Referencer

Eksterne henvisninger 
 Gronbech-churchill.dk

Værtshuse og spisesteder i København
Tidligere danske restauranter med Michelin-stjerne
Danske virksomheder etableret i 2011
Frederiksstaden
Ophørt i 2016
Juan Cuadrado

Juan Guillermo Cuadrado (født 26. maj 1988) er en colombiansk fodboldspiller, der til dagligt spiller for Inter Milan i den italienske Serie A. Han har tidligere repræsenteret flere andre italienske klubber, Independiente Medellin i sit hjemland, samt engelske Chelsea.

Cuadrado har (pr marts 2018) spillet 69 kampe og scoret syv mål for det colombianske landshold.

Referencer

Eksterne henvisninger 

Fodboldspillere fra Colombia
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Fodboldspillere fra ACF Fiorentina
Fodboldspillere fra Chelsea F.C.
Fodboldspillere fra U.S. Lecce
Fodboldspillere fra Independiente Medellín
Fodboldspillere fra Juventus F.C.
Fodboldspillere fra Udinese Calcio
Trørød Skov

Trørød Skov er en statsskov i Rudersdal Kommune. Den kaldes også Trørød Hegn.

Skoven afgrænses til nord af Maglemosen, som i stenalderen var en fjord kaldet Vedbæk Fjord. Langs fjorden var der, i den tidligere stenalder talrige bosættelser. På nordsiden af fjorden udgravedede man i 70'rne de såkaldte Vedbæk-fund. Den nordlige del af skoven er en del af naturfredningen omkring Maglemosen. 

Til vest afgrænses skoven af Caroline Mathildestien, der stiforbinder skoven med Folehave i nord og med  Jægersborg Hegn i syd.

Til syd-øst slutter skoven nær Vedbæk Kirke.

Til øst slutter skoven ved bebyggelserne langs  Strandvejen  mellem Vedbæk og Skodsborg.

Eksterne henvisninger 

 Naturstyrelsen:Trørød Hegn

Statsskove i Danmark
Rudersdal Kommunes geografi
Hundeskove i Danmark
Sulingen

Sulingen er en by i Landkreis Diepholz i den tyske delstat Niedersachsen, beliggende omtrent 30 km øst for Diepholz, og 45 km syd for Bremen.

Inddeling 
Byen og kommunen Sulingen består af følgende bydele og landsbyer:
 Sulingen (centrum) (9.273 indb.)
 Klein Lessen (565)
 Groß Lessen (637)
 Rathlosen (536)
 Nordsulingen (1.336)
 Lindern (545 indb.)

Nabokommuner 
Nabokommuner til Sulingen er mod nordvest og nord amtet (Samtgemeinde) Schwaförden, mod øst amtet Siedenburg og mod syd og sydvest amtet Kirchdorf.

Vandløb 
Sulingen gennemløbes af floderne Sule, Kuhbach, Kleinen Aue og Allerbeeke (denne danner grænse til Siedenburg).

Eksterne kilder/henvisninger 

 Officielt websted
}
Elisabeth af Mecklenburg-Schwerin

Elisabeth af Mecklenburg-Schwerin (10. august 1869 – 3. september 1955) var en tysk prinsesse af Mecklenburg-Schwerin, der var den sidste storhertuginde af Oldenburg fra 1900 til 1918 som ægtefælle til Storhertug Frederik August 2. af Oldenburg.

Biografi 
Elisabeth blev født den 10. august 1869 i Schwerin i Mecklenburg som hertuginde af Mecklenburg-Schwerin. Hun var ottende barn og tredje datter af Storhertug Frederik Frans 2. af Mecklenburg-Schwerin i hans tredje ægteskab med Prinsesse Marie af Schwarzburg-Rudolstadt.

Elisabeth giftede sig den 24. oktober 1896 i Schwerin med arvestorhertug Frederik August af Oldenburg, søn af storhertug Peter 2. af Oldenburg og Elisabeth af Sachsen-Altenburg. 

Frederik August efterfulgte sin far som storhertug i 1900, og Elisabeth blev storhertuginde. Han måtte abdicere, da monarkierne blev afskaffet i Tyskland ved Novemberrevolutionen i 1918 umiddelbart før afslutningen af 1. verdenskrig.

Storhertug Frederik August døde i 1931. Elisabeth overlevede sin mand med 24 år og døde den 3. september 1955 i Schaumburg i Vesttyskland.

Børn 
Storhertuginde Elisabeth og Storhertug Frederik August fik fem børn:
 Nikolaus (1897-1970), Arvestorhertug af Oldenburg
 ∞ Prinsesse Helena af Waldeck og Pyrmont (1899-1948)
 Alexandrine (1900-1900)
 Frederik August (1900-1900)
 Ingeborg Alix (1901-1996)
 ∞ Prins Stephan af Schaumburg-Lippe (1891-1965)
 Altburg (1903-2001)
 ∞ Arveprins Josias af Waldeck og Pyrmont

Se også 
 Mecklenburg

Kongelige fra Tyskland
Huset Mecklenburg
Personer fra Schwerin
Tyskere i 1800-tallet
Tyskere i 1900-tallet
Navlepiercing

En navlepiercing er en piercing, man har fået foretaget i navlen. Der findes mange forskellige smykker til navlepiercinger. Når man først har fået lavet piercingen, må man ikke tage den ud, før såret er helet, det er meget forskelligt fra person til person, men der kan gå fra 4 til 12 måneder, før såret er fuldstændig helet.

Efter at have fået lavet piercingen skal man forholde sig i ro dvs. undlade sport anden fysisk krævende aktivitet, hvis man vil dyrke sport, inden såret er helt helet, er det vigtigt, at man dækker piercingen, evt. med et plaster. 

Efter at have fået lavet piercingen, skal piercingen og området omkring renses dagligt.

Referencer

Eksterne henvisninger

 How Soon Can I Change My Belly Button Ring?

Piercing
Virtual International Authority File

Virtual International Authority File (VIAF) er et internationalt autoritetsdata register (fx personnavne, emner, steder,...). Det er et fællesprojekt mellem flere nationalbiblioteker og drives af Online Computer Library Center (OCLC). Projektet blev dannet af Deutsche Nationalbibliothek og Library of Congress.

Deltagende biblioteker og institutioner (udvalg) 
 Biblioteca Nacional de España, Madrid (Spanien)
 Biblioteca Nacional de Portugal, Lissabon (Portugal)
 Bibliotheca Alexandrina, Alexandria (Egypten)
 Bibliothèque nationale de France, Paris (Frankrig)
 British Library, London (Storbritannien)
 CiNii, bibliografisk database oprettet og vedligeholdt af National Institute of Informatics, Tokyo (Japan)
 Deutsche Nationalbibliothek, Frankfurt (Tyskland)
 Getty Research Institute, Los Angeles (USA)
 Historisches Lexikon der Schweiz, (Schweiz)
 Istituto Centrale per il Catalogo Unico, Rom (Italien)
 Kungliga Biblioteket, Stockholm (Sverige)
 Library of Congress, Washington DC (USA)
 National Library of Australia, Canberra (Australien)
 National Library of Israel, Jerusalem (Israel)
 National Library of the Czech Republic, Prag (Tjekkiet)
 Russian State Library, Moskva (Rusland)
 Swiss National Library, Bern (Schweiz)
 Vatikanbiblioteket, (Vatikanstaten)

Se også 
 WorldCat
 Autoritetsdata
 Gemeinsame Normdatei
 Library of Congress Control Number
 LIBRIS
 Mathematics Genealogy Project

Eksterne henvisninger 
 viaf.org
 Expanding the concept of universal bibliographic control

Digitale biblioteker
Informationskataloger
Metadata
Library of Congress Control Number

Library of Congress Control Number (LCCN) er en identifikation som gives af Library of Congress og som fungerer som nøgle for en indføring i den amerikanske nationalbibliografi.

Se også 
 ISBN (International Standard Book Number)
WorldCat
Virtual International Authority File
Gemeinsame Normdatei
Autoritetsdata
LIBRIS
Mathematics Genealogy Project

Eksterne links 
LC Control Numbers struktur
The Library of Congress' søgekatalog

Digitale biblioteker
Metadata
Grace Hopper

Grace Murray Hopper (født Grace Brewster Murray den 9. december 1906 i New York, død 1. januar 1992 i Arlington, Virginia), var en amerikansk matematiker, IT-specialist og kontreadmiral i US Navy.

Hopper arvede en interesse for matematik fra sin mor Mary Van Horne. Hun blev tidligt interesseret i maskiner generelt og senere i specielt regne- og automatiseringsmaskiner (datamaskiner). Hun blev tidligt reserveofficer i United States Navy, og arbejdede under 2. verdenskrig med flådens regneautomater. Hun skiftede til civil tjeneste og blev ansat ved Eckert-Mauchly Computer Corporation (senere Remington Rand) i 1949. Senere vendte hun tilbage til flåden, hvor hun arbejdede indtil hun i 1966 blev pensioneret som kommandørkaptajn. Otte måneder senere blev hun genansat midlertidigt i en periode på seks måneder, og denne midlertidige ansættelse blev herefter forlænget gennem en årrække, indtil Hopper lod sig endeligt pensionere fra US Navy som 79-årig den 14. august 1986. Hun fortsatte imidlertid med at arbejde som seniorkonsulent for Digital Equipment Corporation indtil kort tid før sin død.

Grace Hopper fandt det unødigt arbejdskrævende at programmere datidens beregningsautomater (de tidligste datamaskiner) og fik ideen til et program som kunne oversætte tekst til datasprog, en såkaldt compiler (oversætter). Hendes Flow-Matic var den første compiler som oversatte engelsk til maskinsprog, og den var færdigudviklet i 1952. Da der senere opstod et behov for en compiler, der var specielt tilpasset til at skrive dataprogrammer for håndtering af økonomiske og virksomhedsmæssige opgaver (på engelsk betegnet som common business orientation), blev hun leder af en gruppe, som med Flow-Matic som udgangspunkt skabte COBOL (COmmon Business Oriented Language), der var færdigt i første version i 1959.

Hædersbevisninger (udvalg) 
 1973 - Medlem (Distinguished Fellow) som første kvinde i British Computer Society
 1980 - Hædersdoktor ved Linköpings Universitet
 1986 - Defense Distinguished Service Medal (USAs højeste militære udmærkelse i fredstid)
 1996 - Destroyeren USS Hopper (DDG-70) af Arleigh Burke-klassen opkaldes efter Grace Hopper (som et af ganske få US Navy skibe opkaldt efter kvinder).

Eksterne henvisninger 

 Grace Brewster Murray Hopper biografi (på engelsk) 
 "Første computer bug" - udsnit af Grace Hoppers dagbog fra 9. september 1947

Programmører fra USA
Admiraler fra USA
Matematikere fra USA
Kvindernes æresgalleri i USA
Kvindelige matematikere
Amerikanere i 1900-tallet
Personer fra New York City